 US presidential election 2020: Kíni Kọlẹjì ìdìbò, àwọn ìpińlẹ tó le gbé olùdíje wọlé àti àwọn ǹkan ti o yé kí o mọ nípa ìdìbò ilẹ Amerika. Ẹ ní báwó ni yóò ṣe rí bẹẹ àbí? Ìdí ni pé, àwọn kọlẹjì ìdìbò ni yóò sọ ẹni tó wọlé gẹgẹ bi ààrẹ, èyí kìí sì ṣe pé àwọn ni àwọn olùdìbò yàn. Kí wá ni ìdí tí àwọn Amẹrika ṣe ń dìbò? Bí àwọn Amẹrika bá dìbò ààrẹ, ǹkan tí ó maa n ṣẹlẹ gàn an ni pé wọn ti yóò dìbò yhan àwọn ti yóò lọ sojú wọn ní kọlẹjì ìdìbò. Ìtùmọ kọlẹjì níbí ni àwọn ènìyàn tó parapọ fún ìdí kan náà, iṣẹ wọn ni láti yan ààrẹ àti ìgbákejì ààrẹ Ọdún mẹrìn mẹrin ni àwọn kọlẹjì ìdìbò yìí máa ń pàdé láti ṣe iṣẹ wọn lẹyìn ọsẹ díẹ ti ará ìlú bá ti dìbò tán. Kíni iṣẹ àwọn kọlẹjì oludìbò? Ènìyàn ti yóò péjú nínú kọlẹjì náà ní yóò jẹ aṣojú ìpińlẹ tó ti wá. Gbogbo ìpínlẹ náà sì ni yóò ni iyé asójú bákan náà, gẹgẹ bi iyé ọmọ ilé ìgbìmọ aṣòfin ti wọn ni ilé Amẹrika representaives àti Senator Califonia ló ni olùdìbò tó pọ jù, tó jẹ -55- nígbà ti àwọn ìpínlẹ tó kéré bi Wyoming, Alaska ati North Dakota àti Washington DC má a ń ni ènìyàn mẹta-mẹtà. Ní àkótán olùdìbò 538 ló wà ni ilẹ Amẹrika Olùdìbò kọọkan ló dúró fún ìbò kan tí olùdíje ààrẹ kọọkàn sì gbọdọ ní ìbò 270 tàbi jù bẹẹ lọ láti di ààrẹ fún ọdún mẹrin. Ní àpàpọ, kí àwọn ti yóò sójú fún kọlẹjì ìdìbò yìí tó kúrò nílé ni àwọn àrá ìpińlẹ wọn yóò ti kọkọ dìbò láti mọ ẹni ti wọn fẹ dìbò fún. Bí àpẹrẹ ti olùdíje náà bá ní ìdìbò ìdá àádọtà àti ọkan nínú ìdá ọgọrùn un ni Texas, wọn yóò fún ẹni náà ni gbogbo ìbò 38 tó tọ si lati ìpínlẹ Texas Nítori náà ó ṣeése ki ènìyàn di ààrẹ tó ba jáwe olúbori nínú ìdìbò to díjú ní àwọn ìpińlẹ kan, kódà ti kò bá ni ìdìbò tó pọ tó ti alátakò rẹ, ó sì le di ààrẹ orílẹ-èdè Amẹrika. Ìpínlẹ méjì péré Maine àti Nebraska ló máà n pín ìbò àwọn kọlẹjì ìdìbò, nítori bi iye àwọn olùdìbò tí wọn ni. Nítorí náà ni àwọn olùdíje ṣe máá n dójúkọ àwọn ìpińlẹ tí ó le fi ìdì ẹni ti yóò wọlé múlẹ. Àwọn ìpińlẹ yìí ló máa n sọ ẹni ti yóò wọlé ìdìbò Gbogbo ìpínlẹ tí wọn bá sì ti wọlé ni yóò sọ ọnà ti wọn yóò gbà láti rí rí ìdìbò 270 tí àwọn kọlẹjì ìdìbò nílò : Ọjọ kẹta, oṣù kọkànlá, ọdún 2020 ni ìdìbò ààrẹ ilẹ Amẹrika yóò wáyé, sùgbọn , ó ṣee ṣe kí ẹni tí ó ni ìbò tó pọjù lọ lásìkò ìdìbò gbogboogbo má wọle gẹgẹ bi ààrẹ. 